ความเป็นพ่อที่รอคอย หนุ่ม กะลา วางแผนไกลเพื่อลูก
สุขที่ได้ช่วยเหลือ เห็นน้ำใจคนไทยมหาศาลเพราะช่วงโควิด-19 ทำให้ทุกคนได้รับผลกระทบและต้องช่วยเหลือกัน ในอีกด้านทำให้นักร้องหนุ่มคนดัง หนุ่ม กะลา หรือ ณพสิน แสงสุวรรณ ได้ลงมือทำอะไรหลายอย่างที่กลายเป็นความสุขเล็กๆในชีวิต ทั้งการได้เห็น น้ำใจที่ยิ่งใหญ่ ของคนไทย หลัง หนุ่ม ไลฟ์สดในเฟซบุ๊ก NUM KALA เปิดรับบริจาคระดมความช่วยเหลือได้ยอดรวมกว่า 5 แสนบาท นำเงินไปซื้อข้าวสารแจกบ้านตกสำรวจในหลายพื้นที่ รวมทั้งการเป็น พ่อลูกอ่อน มีเวลาได้เลี้ยงดู น้องมิลล์ ด.ญ.พิชญ์สินี แสงสุวรรณ ลูกสาววัย 2 เดือน ที่เจ้าตัวและสาว จูน เพ็ญชุลี ภรรยา ตั้งใจรอคอยมากว่า 10 ปีหนุ่ม เล่าเรื่องราวช่วงนี้ให้ฟัง เริ่มจากการได้ให้ความ ช่วยเหลือว่า สำหรับโครงการที่ผ่านมาที่ผมไลฟ์สดเพื่อขอเงินรับบริจาคเพื่อช่วยเหลือผู้ประสบภัยโควิด-19 ต้องเล่าให้ฟังว่าผมก็ช่วยเหลือหลังไมค์โดยที่ไม่ได้โพสต์บอกทุกคนมาพักใหญ่แล้ว จนวันที่ผมไปมอบข้าวสาร 3000 กก. ให้ตามชุมชนมันก็เป็นจุดเริ่มที่ทำให้เกิดการไลฟ์สดครั้งนี้ เพราะผมได้เห็นว่ามีคนที่เดือดร้อนจากเรื่องนี้เยอะ มันเลยเป็นอันนี้ขึ้นมา ไลฟ์สดได้เงินไป 500000 บาทก็ปิดรับบริจาคไป เป็นวันที่ผมดีใจมากที่คนไทยไม่ทิ้งกัน ทำให้เห็นแล้วว่าคนไทยมีน้ำใจมากขนาดไหน จากธุรกรรมการโอน เห็นเลยว่าคนที่โอนมาเค้าไม่ได้โอนจำนวนเยอะๆห้าร้อย พันนึงหรือหมื่นนึงจนได้ห้าแสนแต่ที่เห็นคือคนละยี่สิบสิบบาท ห้าสิบบาท เจ็ดสิบ ร้อยนึง มีจำนวนแบบนี้เยอะมากรวมเป็นจำนวนมหาศาล เห็นเลยว่าถึงแม้เค้าเหล่านั้นจะไม่ได้มีมากแต่เค้าก็เจียดมาให้คนที่ขาดแคลนกว่าเค้าได้ ขอบคุณมากๆจริงๆและเงินที่ได้มาช่วงที่ผ่านมาผมก็ไปกระจายแจกข้าวสารไปแล้วประมาณ 25000 กก. และไปช่วยเหลือบ้านน้องหมาน้องแมวด้วย ช่วยเหลือหลังไมค์บางครอบครัวที่ต้องการนม หรือเครื่องอุปโภคบริโภคที่จำเป็น แล้วโครงการนี้ก็จะยังทำต่อไปเรื่อยๆ ถ้าถามถึงตัวผมจริงๆช่วงนี้เป็นช่วงที่ผมและเพื่อนๆศิลปินต้องหยุดงานเล่นคอนเสิร์ต ก็ต้องปรับตัว มองในมุมที่ดีก็ถือว่าเราได้ทำอะไรในสิ่งที่เราไม่ได้ทำตอนงานเยอะ หรือว่าคิดซะว่าได้พักผ่อน เพราะหลายปีที่ผ่านมาผมแทบไม่ได้พักผ่อน ไม่ได้หยุดงาน ถือเป็นช่วงที่ดีในการฝึกร้องเพลง แต่งเพลง เตรียมไว้เพื่อวันที่กลับมาเหมือนเดิมเราจะได้มีงานดีๆ ให้คนทั้งประเทศได้ฟังและบวกกับเป็นช่วงที่ น้องมิลล์ ลูกสาวผมเกิดพอดี ก็มีเวลาเต็มที่ได้ดูแลลูกสาวก็ได้ใช้ชีวิตกับเค้าเยอะขึ้นชีวิตพ่อลูกอ่อนของหนุ่ม กะลา เป็นยังไงบ้าง? ก็เหนื่อยครับ ยังกะเวลาที่แท้จริงไม่ได้เพราะเหมือนเค้าจะเปลี่ยนแทบทุกวัน ผมจะมีเวลาที่เจียดมาไลฟ์สดกับแฟนๆผมบ้าง แต่มันก็ไม่แน่นอนบางทีลูกร้องก็ต้องหยุดไลฟ์ไปดูลูก แต่ทั้งหมดชมันก็คือความสนุก เป็นความสุขในชีวิตอีกอย่างนึงที่ได้ดูแลเค้าลูกคือสิ่งที่รอคอย พอมีจริงๆแล้วเป็นไงบ้าง? ดีใจมากครับ จริงๆแล้วรอคอยการมีลูกมา 10 ปีพอดี พอวันที่มีมันก็เป็นวันที่พิเศษมากอีกวันหนึ่ง ก่อนหน้านี้เราก็หวังว่าลูกเราจะหน้าตา สีผิวเป็นแบบนั้นแบบนี้ แต่พอวันที่เค้าลืมตามาดูโลกจริงๆ ผมไม่ได้สนใจเลยว่าเค้าจะหน้าตาสีผิวเป็นยังไง สิ่งเดียวที่ผมสนใจคือ เค้าเกิดมาแล้วมีร่างกายครบ 32 มีร่างกายสมบูรณ์ ก็ถือว่าที่สุดแล้วใครเลี้ยงลูกเป๊ะกว่ากันระหว่างพ่อหรือแม่? คนละแบบ เราแบ่งหน้าที่กันดู แม่เค้าก็จะละเอียดกว่าอยู่แล้ว ผมจะทำหน้าที่แบ่งเบาในช่วงเวลาที่ลูกร้องมากๆ หรือช่วงกลางคืนจะเป็นกะของผมเลย จะอึจะฉี่เปลี่ยนผ้าอ้อมผมทำทุกอย่างทั้งหมดช่วงเวลาไหนที่ทำให้รู้สึกว่าความเป็นพ่อเข้ามาอยู่ในตัวจริงๆ? มันเข้ามาอยู่ตั้งแต่วันแรกที่เห็นเค้า แต่ความเป็นพ่อในความหมายของผมเรารู้สึกว่าจากที่เราเป็นคนที่วางแผนชีวิตอยู่แล้ว เรายิ่งวางแผนในชีวิตไกลกว่าเดิมอีก เพราะว่าผมปีนี้อายุ 39 ก็ต้องยอมรับว่าถ้าลูกผมอายุ 20 ผมก็จะอายุ 60 แล้ว ต้องมีการวางแผนและเตรียมอนาคตไว้ให้ดีเพื่อลูกจะได้มีการศึกษาที่ดี หรือมีชีวิตที่ดี อันนี้ล่ะคือความเป็นพ่อของผมที่มันเข้ามาในตัวมากขึ้นช่วงนี้ที่ไม่ได้ร้องเพลงมีงานหรือทำธุรกิจอะไรบ้าง? ฝากผลงานเพลงของผม เพิ่งจะปล่อยเพลง ลม มาก่อนเป็นเพลงพิเศษจากอัลบั้มล่าสุดของผม ปล่อยมาให้ฟังในช่วงที่เราคิดถึงกัน แล้วก็มีเพลงปล่อย สบายดีเหรอ ฝาก 3 เพลงเลย เดี๋ยวเร็วๆนี้จะมีโปรเจกต์พิเศษออกมาอีก 2 โปรเจกต์ อีกหนึ่งธุรกิจก็คือร้านก๋วยเตี๋ยว ร้านก๋วยเตี๋ยวลูกชิ้นแก้มตุ่ย มี 3 สาขา ก็มีสาขารามอินทราตรงโรงเรียนเลิศหล้า แล้วก็มีที่ลพบุรี ที่มหาชัย เข้าไปสั่งในเพจเฟซบุ๊กลูกชิ้นแก้มตุ่ย ได้เลย ที่สำคัญดูแลสุขภาพนะครับเร็วๆนี้หวังว่าเราจะได้เจอกัน.
เพราะช่วงโควิด-19 ทำให้ทุกคนได้รับผลกระทบและต้องช่วยเหลือกัน ในอีกด้านทำให้นักร้องหนุ่มคนดัง หนุ่ม กะลา หรือ ณพสิน แสงสุวรรณ ได้ลงมือทำอะไร
หนุ่ม กะลา,หนุ่ม กะลา ลูก,หนุ่ม กะลา แจกข้าว,รับบริจาค,แจกอาหาร,ไลฟ์สด,ข่าววันนี้,นักร้อง